Downloaded from YTS.MX
Official YIFY movies site: YTS.MX
ΤΟ ΜΑΓΑΖΑΚΙ ΤΗΣ ΧΟΟΥΠ ΓΡΑΦΙΚΗ ΥΛΗ - ΤΡΟΦΙΜΑ
Πότε είναι η συνάντηση;
Τι;
Είσαι κιόλας έτοιμη;
Εντάξει.
Περίμενε.
Θεέ μου...
Πέρσι δεν ερχόσουν στις συναντήσεις του Συλλόγου Γονέων και Κηδεμόνων.
Αν αργήσεις, θα σε αντιπαθήσουν.
Είμαι σχεδόν έτοιμη.
Ούτε τα πιάτα δεν πρόλαβα να πλύνω.
Κάν' τα αργότερα. Βγες έξω τώρα.
Εντάξει.
Έτοιμη είμαι! Φεύγω!
Έρχομαι.
Φεύγω! Είμαι στον δρόμο!
Πού να πάω;
Κρέας σκύλου;
Δεν το τρώω.
ΠΡΩΤΙΣΤΩΣ Η ΑΣΦΑΛΕΙΑ
Ώρα για το μεσημεριανό μας διάλειμμα.
Το σημερινό μενού
έχει κοτόσουπα.
Εγώ, ο διευθυντής του εργοστασίου, θα φάω τελευταίος, όπως πάντα.
Παρακαλώ να πάρετε μόνο ένα πιάτο
γιατί ακολουθούν κι άλλοι.
Ε, εσύ!
Αν φας δύο πιάτα, σαν την άλλη φορά, θα σε καθαρίσω.
Ντονγκ-Χουν;
Ας φάμε μαζί.
Εντάξει.
Στην υγειά μας.
Πλησιάζουν οι διακοπές του καλοκαιριού. Τι να πάρουμε στη δασκάλα;
Ένα φόρεμα; Τι λέτε;
-Καλή ιδέα. -Τέλεια.
Τι λες, Μι-Χι;
Τι;
Τι θα λέγατε...
για μια γλάστρα;
Ξέχνα το.
Στις μέρες μας δίνουμε κάρτες δώρου.
Σωστά.
Πόσα να βάλουμε;
Αποφάσισε εσύ, αντιπρόεδρε.
-Βεβαίως. -Ναι.
Πάμε.
Θα σας στείλω με μήνυμα το ποσό.
-Ωραία ήταν. -Ναι.
-Έσκασα. -Μαζέψαμε λεφτά σήμερα;
-Πόσα πληρώνουμε; -Φάγαμε πολύ.
Μαμά της Χόουπ,
θα πληρώσεις;
Εγώ;
Γιατί όχι;
Τι λες να πληρώσουμε εσύ κι εγώ αυτή τη φορά;
Δεν έφαγα καν!
Είναι τόσο απασχολημένη με το μαγαζί, που δεν βγαίνει συχνά.
Πάντα έλεγε ότι ήθελε να σας κεράσει.
Να αφήσουμε τη μαμά της Χόουπ;
Γιατί όχι;
Ευχαριστούμε, μαμά της Χόουπ.
Πόσα έχεις;
Έχω 20.000 γουόν.
Δέχεστε πιστωτική;
Εκατόν ενενήντα οχτώ χιλιάδες; Σκέτη τρέλα!
Οι άτιμες έφαγαν έναν ολόκληρο σκύλο.
Για να σε συμπαθήσουν, αλλιώς το παιδί σου θα είναι στο περιθώριο.
ΚΑΡΠΟΥΖΙ 20.000 ΓΟΥΟΝ
Γιατί είναι τόσο ακριβό;
Πες στον άντρα σου να δώσει αύξηση στον μπαμπά της Χόουπ.
Απλός διευθυντής είναι, όχι το αφεντικό.
Για λέγε τώρα,
δεν θα του το πεις;
Πώς και δεν το 'χει καταλάβει;
Αγόρι θα 'ναι.
Δεν τον ενδιαφέρω καθόλου.
Και τότε πώς έμεινες έγκυος;
Ειλικρινά,
μία φορά στα τρία χρόνια το κάναμε, και συνέβη.
Τρία χρόνια;
Εμένα ο άντρας μου είναι όλη την ώρα πάνω μου.
Δεν με χορταίνει με τίποτα.
Δυσκολεύομαι με το ένα, πώς θα μεγαλώσω δύο τώρα;
Μην το λες αυτό.
Γέννησέ το και θα μεγαλώσει μόνο του.
Δεν έμεινε τίποτα;
Όχι.
Καμία ένδειξη αφοσίωσης.
Ντονγκ-Χουν Ιμ,
είναι καλό;
Αμέ.
Ένα έφαγα, αλήθεια.
Κι είχε τόσα κόκαλα;
-Σου αρέσει; -Είναι καλό.
Δεν τρως φαΐ στο σπίτι σου;
Τρώω. Αλλά μόνο ρύζι.
Εγώ αδυνατίζω,
αλλά η γυναίκα μου παχαίνει.
Πάλι καλά να λες.
Εγώ δεν τρώω ούτε εδώ ούτε στο σπίτι.
Και στο σπίτι και εδώ μόνο ρύζι έχει.
Κι οι γιοι μου λένε ότι βρομάω
και δεν με πλησιάζουν.
Το θέλεις;
Άσ' το, ρε φίλε.
Καλά.
Δώσ' τη μου.
Έχεις τρεις ίδιες.
Μα αυτή είναι σπάνια κάρτα.
Η δικιά σου δεν είναι.
Τη θες;
Ας ανταλλάξουμε με αυτήν.
Αυτή εδώ αξίζει όσο πέντε τέτοιες.
Γιανγκ-Σέοκ,
παλιοτσιγκούνη.
Δεν έχει συμφωνία, τσιγκούναρε.
Πάμε.
Τι;
Τι είναι;
Περιμένετέ με!
Φτου να πάρει!
Πάλι έχασα ζωή! Τι βλακεία!
Γιανγκ-Σέοκ Χαν!
Τι;
Δεν είναι δικό σου. Μην το χτυπάς.
Πλήρωσα για να παίξω.
Τι σε νοιάζει;
Βρε μικρό... Μη μου κάνεις το αφεντικό!
Μικρό;
Ωραία. Η μούρη σου είναι τεράστια. Να μάθεις!
Θα πεθάνεις!
Μαμά, γύρισα.
Γεια σου, Χόουπ.
Ο Γιανγκ-Σέοκ είναι το πρόβλημα.
Τι μουρμουράς;
Δοκίμασέ το.
Δεν το καταλαβαίνω καθόλου.
Ποιο πράγμα;
Ένα πρόβλημα στα μαθηματικά.
Μπορώ να λύσω τα περισσότερα προβλήματα,
αλλά αυτό με τίποτα.
Είναι δύσκολο ένα πρόβλημα της Β' τάξης;
Διάβασέ το ξανά.
Να ρωτήσω τον μπαμπά;
Τον μπαμπά;
Δεν θα ξέρει περισσότερα απ' όσα εγώ.
Έλα να φάμε!
"Ο Γιανγκ-Σου έχει εννιά μολύβια
και ο Τζιν-Χι έχει τρία.
Πώς μπορούν να αποκτήσουν
τον ίδιο αριθμό μολυβιών;
Γράψτε την απάντηση".
Εσύ τι έγραψες;
Τίποτα.
Γιατί;
Πρόσθεσε το εννέα με το τρία,
μετά διαίρεσε με το δύο.
Δεν είναι τόσο εύκολο.
Νομίζω ότι ο Γιανγκ-Σου είναι ο Γιανγκ-Σέοκ
και ο Τζιν-Χι είμαι εγώ.
Ο Γιανγκ-Σέοκ;
Αποκλείεται ο Γιανγκ-Σέοκ να έδινε τα μολύβια.
Για να έχουμε τον ίδιο αριθμό μολυβιών, θα έπρεπε να μου δώσει τρία.
Σιγά μη μου έδινε ποτέ τίποτα.
Δεν είναι αυτή η απάντηση.
Ντονγκ-Χουν, πες κάτι.
Άκου τη μητέρα σου.
Μην τσακώνεσαι μαζί της.
Τα πικάντικα μου φέρνουν καούρα.
-Μην τα φας. -Δεν είπα ότι δεν θα τα φάω.
Άσ' το.
Άντε δες μπέιζμπολ. Θα μεγαλώσω τη Χόουπ μόνη μου.
Αλήθεια;
Άκου προσεκτικά τη μαμά.
Βλάκα.
Έλα να σε πάω στο κρεβάτι.
Κοκομόνγκ, το λουκανικάκι
Χαζούλι, παιχνιδιάρικο Κοκομόνγκ
Ένας πανέξυπνος εφευρέτης, ο Κοκομόνγκ
Αρχηγός όλων των παιδιών, ο Κοκομόνγκ
Γιανγκ-Σέοκ, περιμένεις τη Χόουπ;
Ναι, καλά.
Δεν την περιμένω.
Τότε, τι κάνεις εδώ;
Περιμένω τα αγόρια.
-Πάμε! -Εντάξει. Φύγαμε.
Μα η Χόουπ έρχεται σε λίγο.
Μπαμπά, ξέρεις να φτιάχνεις κοτσίδες;
Φυσικά και ξέρω.
Έλα εδώ.
Κάθισε κάτω.
ΓΚΟΥΑΝΓΚ-ΣΙΚ
Βγαίνω αμέσως.
Αρρώστησε το παιδί;
Γρίπη;
Ωχ, όχι.
Θα έρθω σε 20 λεπτά.
Υπόγραψε για τα προϊόντα
κι άνοιξε την αποθήκη.
Εντάξει. Γεια.
Άσ' το καλύτερα!
Γιατί;
Θα σου τα κάνω ωραία.
Ξέχνα το!
Πάντα μόνο ένα τσιμπιδάκι βάζω.
Η μαμά όλο έχει δουλειά.
Είσαι πιο όμορφη με τσιμπιδάκι στα μαλλιά.
-Η Χόουπ έφυγε για το σχολείο; -Μέσα είναι.
Ωχ. Έχει αργήσει.
Το πήρα.
Τα άλλα τα παιδιά έφυγαν;
Πρέπει να πάω για τα προϊόντα που έρχονται.
Πού είναι η ομπρέλα;
-Κοίτα κάτω από το ταμείο. -Εντάξει.
Χόουπ,
θα αργήσεις!
Τι στο...
ΕΠΙΣΤΡΕΦΩ ΑΜΕΣΩΣ
Είμαι μούσκεμα! Τρέξτε!
Από δω!
Κάνει κρύο!
Χόουπ!
Ναι;
Μη μουτρώνεις.
Θα σου φτιάξω μια ωραία κοτσίδα αύριο.
Πάντα έτσι λες.
Μεγάλωσες τώρα;
Και αντιμιλάς στη μαμά σου;
Θες να σε πάει η μαμά στο σχολείο;
Άσ' το.
Θα τρέξω και θα φτάσω σε τρία λεπτά.
Μην πας από τα λασπωμένα στενάκια, αλλά από τον μεγάλο δρόμο.
Αυτό θα έκανα.
Από τον μεγάλο δρόμο!
ΒΙΕΝΝΕΖΙΚΟ ΠΙΑΝΟ
Αν αργήσουμε, χαθήκαμε! Τρέξτε!
Ρίχνει καρεκλοπόδαρα! Κρυώνω πολύ!
Περιμένετέ με!
Μην τρέχετε!
Άντε!
Γρήγορα!
Περίμενε!
Πας στο σχολείο;
Ωραία ομπρέλα έχεις.
Σε πειράζει να τη μοιραστούμε;
Όμως...
έχω αργήσει για το σχολείο.
Έλα μέσα!
Έρχονται τώρα.
Θα τα μετρήσω όλα.
Μην ανησυχείς.
Προσεκτικά!
Γιατί τόσο φουσκωμένος ο λογαριασμός του αερίου;
Ναι;
Πού είσαι;
Στο σπίτι.
Θεέ μου.
Τι; Συνέβη κάτι;
Υπάρχει παντού αστυνομία έξω από το σχολείο.
Από το σχολείο;
Ήρθα για να δώσω στον Γιανγκ-Σέοκ την ομπρέλα του.
Αλλά στο εργοτάξιο εδώ κοντά...
Ένα κοριτσάκι βρέθηκε μισοπεθαμένο.
Ναι; Με ακούς;
Παρακαλώ;
Αστυνόμος Σέο εδώ.
Είστε ο πατέρας της Χόουπ Ιμ;
Ναι, ο ίδιος.
Η Χόουπ έχει τραυματιστεί σοβαρά. Μεταφέρεται στο νοσοκομείο Τσανγκ-Γουόν.
Στο νοσοκομείο;
Δεν είναι στο σχολείο;
Χάνει συνεχώς τις αισθήσεις της.
Παρακαλώ ελάτε το συντομότερο δυνατόν.
Εμπρός;
Ναι;
ΕΠΕΙΓΟΝΤΑ ΠΕΡΙΣΤΑΤΙΚΑ
Πώς ήταν όταν τη βρήκατε;
Είχε σοβαρά τραύματα στο πρόσωπο, αιμορραγούσε από παντού,
σχεδόν αναίσθητη.
Ποιος το κατήγγειλε;
-Λάβαμε κλήση από την Άμεση Δράση. -Σοβαρά;
Μας κάλεσε απευθείας.
Είστε η μητέρα της Χόουπ;
Ηρεμήστε, σας παρακαλώ, κυρία μου.
Η αξονική τομογραφία έδειξε πολλές τομές
και σχισίματα από το ορθό έως το κόλον.
Πρέπει να χειρουργηθεί.
Ίσως χρειαστεί να αφαιρέσουμε κομμάτια του παχέος και του λεπτού εντέρου.
Χόουπ!
ΧΕΙΡΟΥΡΓΕΙΟ ΣΕ ΕΞΕΛΙΞΗ
Τι θα γίνει τώρα;
Περιμένουμε την εγκληματολογική έρευνα.
Θα βρούμε τον δράστη.
Μην ανησυχείτε, κύριε.
Αστυφύλακα Λι,
μείνε εδώ και δίνε μας αναφορά για την κατάστασή της.
Συνέβη κοντά στο σχολείο.
Πώς το ξέρεις;
Από ποιον δρόμο πήγε;
Από τον μεγάλο δρόμο;
Τι εννοείς;
Της είπα να πάει από κει.
Την έστειλα μόνη της στη βροχή.
Σταμάτα.
Η μαμά του Γιανγκ-Σέοκ ξέρει ότι ήταν η Χόουπ;
Με πήρε, μου είπε για ένα κορίτσι μισοπεθαμένο κοντά στο σχολείο.
-Σταμάτα. -Δεν μπορώ.
Αν πει σε κανέναν ότι ήταν η Χόουπ μας,
θα της κόψω τη γλώσσα!
Σε παρακαλώ.
Το κοριτσάκι μου...
Ο κηδεμόνας της Χόουπ Ιμ;
Πήγε καλά η επέμβαση;
Ας έρθει κάποιος μέσα.
Ένας, παρακαλώ.
Μείνε εδώ.
Έρχομαι αμέσως.
Ακούστε με προσοχή.
Πρέπει να αφαιρεθεί το παχύ έντερο κι ο πρωκτός.
Αν δεν το κάνουμε τώρα,
μπορεί να πεθάνει.
Κύριε,
θα ζήσει με παρά φύση έδρα.
Παρά φύση έδρα;
Κολοστομία. Εκτροπή του εντέρου.
Θα πρέπει να ζήσει έτσι για το υπόλοιπο της ζωής της.
Σας παρακαλώ, σώστε τη.
Τι έγινε;
Είναι ζωντανή;
Μπαμπά,
ήρθες;
Ναι.
Πού είναι η μαμά;
Ερχόμαστε εναλλάξ.
Είναι απέξω.
Θα είμαστε συνέχεια εδώ.
Μην ανησυχείς.
Εντάξει.
Ο γιατρός λέει
ότι είσαι καλά, Χόουπ.
Ναι.
Και...
η δουλειά;
Η δουλειά;
Τελείωσα.
Σκέφτηκα ότι εσύ και η μαμά
θα είστε απασχολημένοι.
Ο κακός άντρας
πρέπει να πιαστεί.
Πονούσα πολύ.
Κι έτσι, πήρα την αστυνομία.
Μπράβο.
Πόσο έξυπνη έχεις γίνει!
Φορούσε μπεζ παντελόνι.
Και ένα γιλέκο με πολλές τσέπες.
Ποιος;
Ο κακός άντρας.
Πρέπει να τον πιάσουν.
Καλύτερα να μιλήσουμε γι' αυτό αργότερα. Εντάξει;
Ήταν κοντά στο σχολείο.
Νυστάζω πολύ.
Κι αν τα ξεχάσω;
Μην ανησυχείς.
Η αστυνομία λέει
ότι σχεδόν τον έπιασαν.
Αλήθεια;
Ναι.
Μόλις κοιμηθείς,
ο μπαμπάς και η αστυνομία
θα τον πιάσουν.
Κοιμήσου, αγάπη μου.
Εντάξει,
μπαμπάκα.
Ο λαιμός μου είναι ξηρός.
Και νιώθω ότι θέλω να κάνω κακά μου.
Μάλιστα, κύριε.
Ναι, αρχηγέ.
Βγήκαν τα αποτελέσματα για τα αποτυπώματα.
Τον βρήκαν; Τον συνέλαβαν;
Ταυτοποιήθηκαν με ενός πρώην καταδίκου και εντοπίστηκαν τα ίχνη του.
Γιατί δεν τον συλλαμβάνετε;
Αστυφύλακα, γιατί τον έφερες εδώ;
Καθίστε, κύριε.
Ποιο καθίκι είναι;
Πού μένει;
Δεν μου επιτρέπεται να σας δώσω πληροφορίες.
Έχετε τα αποτυπώματα! Ξέρετε ποιος είναι!
Αλλά δεν μπορούμε να τον συλλάβουμε μόνο από τα αποτυπώματα.
Είναι από αυτούς; Ποιος;
Τα στοιχεία δεν επαρκούν.
Δεν μπορώ να τον συλλάβω χωρίς ένταλμα.
Γιατί δεν βγάζεις ένταλμα;
Κύριε;
Τα αποτυπώματα μπορεί να είναι οποιουδήποτε περαστικού.
Χρειαζόμαστε επαρκή στοιχεία για ένταλμα.
Τι στοιχεία, δηλαδή;
Υλικό από κάμερες παρακολούθησης ή δείγμα DNA.
Δεν υπήρχαν κάμερες εκεί και δεν βρέθηκε DNA ακόμα.
Αν το θύμα καταθέσει
και τον αναγνωρίσει,
δεν θα χρειαστεί ένταλμα.
Να καταθέσει;
Μπορείτε
να τον συλλάβετε τώρα;
Δεν γίνεται να την ανακρίνουν έτσι.
Κατάθεση είναι μόνο.
Ό,τι κι αν είναι.
Κόρη σου είναι.
Θες να θυμηθεί εκείνη τη φρικτή μέρα;
Πατέρας είσαι εσύ;
Δεν έχεις καθόλου αισθήματα;
Αισθήματα;
Μάλιστα. Ας πούμε ότι δεν έχω.
Κυρία μου;
Το Κέντρο "Ηλίανθος" βοηθάει σεξουαλικά κακοποιημένα παιδιά.
Βοηθούν τα παιδιά να αντιμετωπίσουν το τραύμα τους.
Γιατί συνέβη στο κοριτσάκι μας;
Αν η αστυνομία είχε τον νου της σ' αυτούς τους τύπους,
δεν θα συνέβαινε αυτό!
Κάτσε κάτω.
Πρέπει να πιάσουμε το κάθαρμα!
Ηρεμήστε, σας παρακαλώ.
Πώς να ηρεμήσουμε;
Σας παρακαλώ, πηγαίνετε σπίτι
και φέρτε της παιχνίδια και περιοδικά.
Τι;
Αυτά ζήτησε η ψυχολόγος.
Θα αναλάβω τη γυναίκα σας.
ΚΟΚΟΜΟΝΓΚ
Τώρα πρέπει να το κάνετε αυτό;
Για να πιάσουμε τον δράστη.
Έχουν περάσει μόλις τρεις μέρες.
Είναι κλονισμένη ψυχολογικά.
Είστε σίγουρος;
Οποτεδήποτε το ίδιο θα 'ναι.
Δεν της είναι εύκολο.
Δεν το κάνω χωρίς τη συγκατάθεση των γονιών.
Η Χόουπ
ζήτησε να πιάσουμε τον δράστη.
Είσαι σίγουρος;
Ναι.
Γλυκιά μου;
Μπορείς να μιλήσεις;
Δεν θες να μιλήσεις;
Μπορείς να μου γνέφεις, τότε.
Με βλέπεις;
Κοκομόνγκ, το λουκανικάκι
Χαζούλι, παιχνιδιάρικο Κοκομόνγκ
Ωραία δεν είμαι;
Όπως βλέπετε,
η Χόουπ Ιμ
μπορεί να εκφράσει άποψη και έχει τις αισθήσεις της.
Γλυκιά μου;
Έβρεχε πολύ εκείνη τη μέρα, ε;
Συνάντησες έναν κακό άντρα πηγαίνοντας στο σχολείο και παραλίγο να πεθάνεις;
Γι' αυτόν τον κακό άντρα...
Νομίζεις ότι μπορείς να μου μιλήσεις;
Χόουπ;
Αυτός είναι;
Τι σε κάνει να πιστεύεις ότι είναι αυτός;
Το πρόσωπο.
Τα μάτια.
Το στόμα.
Αλήθεια;
Μήπως θα μπορούσες
να διαλέξεις και από άλλες φωτογραφίες;
Χόουπ;
Μπορείς
να τον ξαναδείξεις;
Χόουπ; Να προσπαθήσουμε άλλη μία φορά;
Καλό μου κορίτσι.
Περνώντας ο καιρός, ίσως συμπεριφέρεται διαφορετικά.
Ίσως αρχίσει ξαφνικά να ουρλιάζει
ή να μη μιλάει καθόλου.
Τι εννοείτε;
Χρειάζεται και σωματική και ψυχική θεραπεία.
Θα δυσκολευτείτε μόνοι σας.
Όλη η οικογένεια
μπορεί να χρειαστεί στήριξη.
ΚΕΝΤΡΟ "ΗΛΙΑΝΘΟΣ"
Τηλεφωνήστε μου.
Τι κάνετε;
Μη μας τρομοκρατείτε με πράγματα
που δεν συνέβησαν καν.
Τι έχεις πάθει;
Αν έχετε τελειώσει,
καλύτερα να φύγετε.
Ποιος είναι;
Ήρθα να πάρω τα πιάτα.
Τα έχω αφήσει έξω.
Δεν τα βλέπω.
Πού είναι;
Έξω είναι, φυσικά.
Ρε παλιο...
Πρέπει να το κάνουμε;
-Δεν θέλω το εξάκλινο. -Δεν έχουμε επιλογή.
Ναι, αστυφύλακα Λι.
Ναι.
Ευχαριστώ.
Θα πάω στην αστυνομία.
Τον έπιασαν;
Θα επιστρέψω.
Αρχηγέ!
Δεν μπορείτε να περάσετε, κύριε!
Αφήστε με να μπω.
Αρχηγέ!
Γιατί ήρθε εδώ;
Αφήστε να μπω!
-Δεν μπορείτε! -Αφήστε με!
-Περιμένετε!
Θέλω να δω το πρόσωπό του!
Είστε ο πατέρας;
Μια συνέντευξη, σας παρακαλώ!
Κύριε!
Ένας άντρας συνελήφθη για την απαγωγή και τον βιασμό ενός οκτάχρονου κοριτσιού.
Το κορίτσι βρέθηκε με πληγές και ρήξη εντέρου.
Υποβλήθηκε σε μείζονα χειρουργική επέμβαση και τώρα νοσηλεύεται.
ΤΟ ΘΥΜΑ ΧΡΕΙΑΖΕΤΑΙ ΜΑΚΡΑ ΝΟΣΗΛΕΙΑ
Όχι! Δεν μπορεί να το δείχνουν στις ειδήσεις!
Καημενούλα Χόουπ!
Ησυχία. Θα σε ακούσουν τα παιδιά.
Γιανγκ-Σέοκ, άντε μέσα.
Ο Τσόι απήγαγε το κορίτσι το πρωινό της 19ης...
ΕΓΚΛΗΜΑ 100 Μ. ΑΠΟ ΣΧΟΛΕΙΟ
την έσυρε στο εργοτάξιο και τη βίασε.
Η αναγνώριση του δράστη από το θύμα οδήγησε στη σύλληψή του.
Ναι;
Έμαθα ότι τον έπιασαν. Πού είσαι;
Η τηλεόραση δείχνει το νοσοκομείο.
Είναι καλά η Χόουπ;
Ο Τσόι άρπαξε το κορίτσι ενώ ήταν κοντά στο σχολείο,
την πήγε σε κοντινό μέρος και ασέλγησε σε βάρος της.
Ο Τσόι είναι 51 ετών
και μένει λιγότερο από ένα χιλιόμετρο μακριά από το σπίτι του θύματος.
Τρεις μήνες αφότου του αφαιρέθηκε η συσκευή εντοπισμού από το πόδι,
διέπραξε το ίδιο έγκλημα.
Έμαθες για τον βιασμό του παιδιού;
-Ήταν μόνο οχτώ. -Αλήθεια;
Άκουσα ότι είναι σε αυτό το νοσοκομείο.
Τρελάθηκες;
Γι' αυτό κατέθεσε; Θα την πάρουμε από δω.
Περιμένετε. Όχι από κει.
Χόουπ, είσαι καλά;
Κύριε!
Ήρθαν φίλοι να σε βοηθήσουν.
Είστε ο πατέρας;
Πώς κατέθεσε;
Όχι! Σταματήστε!
Εδώ είμαστε, Χόουπ.
Μπαμπά;
Έκανα κάτι κακό;
Όχι βέβαια.
-Είναι καλά η Χόουπ; -Έλα εδώ.
Χόουπ, δεν πειράζει.
Μην ανησυχείς.
Βοήθεια! Σας παρακαλώ, βοήθεια!
Χόουπ, δεν πειράζει.
Όλα καλά.
Ο μπαμπάς θα το κανονίσει.
Σας παρακαλώ, βιαστείτε! Βοηθήστε τη Χόουπ!
Κυρία μου!
Καλέστε τα επείγοντα!
Σταμάτα! Φύγε!
Χόουπ!
Μην κουνιέσαι!
-Φύγε! -Θα τα καθαρίσω!
Σταμάτα!
Μείνε ακίνητη!
Σταμάτα! Φύγε!
Όχι.
Χόουπ.
Όχι.
Η γυναίκα σας λιποθύμησε!
-Δεν αναπνέει καλά. -Βοηθήστε την.
Τον αναπνευστήρα.
-Αιμορραγεί! -Ορό!
Έχει ταχυκαρδία!
Την Παιδιατρική.
Θα σου το έλεγα.
Έπειτα από ό,τι συνέβη στη Χόουπ,
δεν ξέρω τι μου γίνεται.
Έχεις θυμώσει;
Γιατί;
Γιατί δεν είπες τίποτα
για πέντε μήνες;
Μήπως...
δεν θα το γεννούσες;
Το μωρό είναι καλά, είπαν.
Μην κλαις.
ΝΟΣΟΚΟΜΕΙΟ ΤΣΑΝΓΚ-ΓΟΥΟΝ
Σου είναι δύσκολο,
γλυκιά μου.
Αλλά η μαμά είναι άρρωστη.
Δεν μπορεί να έρχεται συχνά.
Είπες ότι ήθελες ένα αδερφάκι, σωστά;
Υπάρχει ένα αδερφάκι
στην κοιλίτσα της μαμάς.
Ξέρεις τι σημαίνει αυτό;
Δεν ζεσταίνεσαι;
Δεν θες τον μπαμπά;
Δεν ξέρεις;
Χόουπ, ντρέπεσαι;
Ο μπαμπάς είμαι. Δεν χρειάζεται...
Θα βγω έξω
για να ανασάνεις.
Μην κρύβεσαι.
Η ψυχολόγος μού ζήτησε
να σας δώσω αυτό.
Η κυρία από το Κέντρο, που ήταν εδώ.
Θεέ μου...
Τι κάνετε;
Εγώ...
-Τίποτα. -Είστε καλά;
Είναι 2.870.000 γουόν.
Η δίκη ορίστηκε για την Τρίτη, 11:00 π.μ.
Ντονγκ-Χουν; Περίμενε. Έχει πολλή φασαρία εδώ.
Γιατί δεν πήρες νωρίτερα;
Ναι;
Με ακούς;
Για την αποζημίωση...
Μα τι λες;
Είσαι σε άδεια. Τι αποζημίωση;
Είμαι εδώ δύο βδομάδες τώρα.
Δεν ξέρω πότε θα τελειώσει.
Έχουμε και τη δίκη.
Μίλα ειλικρινά.
Αν είναι θέμα χρημάτων,
έχω λίγα λεφτά στην άκρη, κρυφά απ' τη γυναίκα μου.
Μπορείς να τα πάρεις.
Με βοήθησες πολύ πέρσι, όταν πέθανε η πεθερά μου.
Χαζέ. Μην το λες αυτό.
Θα σε παρακαλέσω για να σου δανείσω λεφτά;
Αν χρειάζεσαι δανεικά, ζήτα μου.
Χρειάζεσαι λεφτά ή όχι, φίλε;
Τα χρειάζομαι.
Εντάξει τότε.
Θα σου δανείσω.
Πρέπει να γυρίσω στη δουλειά.
Θα έρθω κι εγώ.
Είμαι καλά.
Δεν είσαι καλά.
Στο τσακ τη γλύτωσες.
Στο τσακ;
Πρέπει να δω το πρόσωπο αυτού του καθάρματος.
Πώς να σε εμπιστευτώ και να μείνω;
Τότε, δεν πάω.
Με απειλείς;
Κοίτα ποιος μιλάει.
Με απειλείς με το αγέννητο μωρό.
Τι;
Το παιδί άρρωστο κι η έγκυος γυναίκα μου θέλει να τριγυρνάει.
Τι πρέπει να κάνω εγώ;
Ήρθες;
Σ' ευχαριστώ.
Δεν έχεις φάει τίποτα;
Είπες...
όταν τηλεφώνησα εκείνο το πρωί...
ότι τα ήξερα όλα και σε πήρα επίτηδες.
Ότι αν το έλεγα σε κάποιον,
θα μου έκοβες τη γλώσσα.
Τα νέα μαθεύονται γρήγορα.
Δεν είπα ότι θα την έκοβα.
Είπα ότι θα μπορούσα να την κόψω.
Προσπαθούσες να το παίξεις δυνατή,
και δεν μπορούσες ούτε να κλάψεις.
Εσύ το παίζεις πιο δυνατή.
Νομίζεις...
Νομίζεις ότι σήμερα ήρθα πρώτη φορά;
Έχω έρθει πάνω από δέκα φορές.
Κοιτούσα από μακριά και έφευγα.
Γιατί;
Ας ερχόσουν να με δεις.
Εγώ πέθαινα για να σε δω.
Είπες ότι θα μου έκοβες τη γλώσσα!
Δεν το είπα.
Φάε λίγο φαγητό.
Μην κλαις, κορίτσι μου.
Άπλυτα είναι;
Σταμάτα να κλαις και φάε.
ΚΑΤΗΓΟΡΟΥΜΕΝΟΣ
Περί τις 8:30 π.μ. της 19ης Ιουλίου, ο κατηγορούμενος
παρέσυρε το οκτάχρονο θύμα σε ένα κοντινό εργοτάξιο,
της κακοποίησε πρόσωπο και κοιλιά κι επιχείρησε να τη στραγγαλίσει.
Έπειτα κακοποίησε σεξουαλικά τα γεννητικά της όργανα. Σωστά;
Δεν θυμάμαι τίποτα.
Δούλευα όλη νύχτα
και γύρισα σπίτι ξημερώματα.
Ήπια αλκοόλ και κοιμήθηκα.
Και πώς εξηγείτε τις κηλίδες αίματος στα ρούχα σας;
Κηλίδες αίματος;
Υπήρχε αίμα;
Υποβάλλω τα αποτελέσματα της έρευνας. Δείχνουν ότι το αίμα ανήκε στο θύμα.
Και βίντεο με το θύμα να αναγνωρίζει τον δράστη.
ΚΑΤΑΘΕΣΗ ΤΟΥ ΘΥΜΑΤΟΣ
ΑΝΑΛΥΣΗ DNA
Τα παπούτσια
και το γιλέκο που ανέφερε ο κατήγορος,
είναι δικά σας;
Ναι, αλλά τα έχασα
μερικές μέρες πριν.
Πού τα χάσατε;
Τρεις μέρες πριν,
τα άφησα στο εργοτάξιο, αλλά εξαφανίστηκαν.
Πότε τα βρήκατε;
Ήταν έξω από το σπίτι μου τη μέρα της σύλληψης.
Ένσταση.
Ο κατηγορούμενος ισχυρίζεται ότι τα έχασε και τα βρήκε.
Κανένα στοιχείο δεν το επιβεβαιώνει.
Μπορείτε να το αποδείξετε;
Ψάχνουμε, κύριε δικαστά. Θα ρωτήσουμε τους εργάτες στο εργοτάξιο,
θα βρούμε στοιχεία.
Να μας τα παρουσιάσετε.
Επόμενη δικάσιμος στις 25 Σεπτεμβρίου, στις 3:00 μ.μ.
Λύεται η συνεδρίαση.
Κάθαρμα!
Είσαι άνθρωπος εσύ;
Έπειτα απ' ό,τι της έκανες;
Παλιοτόμαρο!
Δεν θυμάσαι;
Καθίκι!
Μάθατε τις κινήσεις σας;
Ναι.
Κι εγώ.
Εγώ δεν μπορώ.
Μην ανησυχείς.
Αν ξεχάσεις κάτι, θα σώσω την κατάσταση εγώ.
Έτοιμοι;
Δεν πειράζει αν κάνετε λάθος. Απλώς κάντε μεγάλες κινήσεις.
Ένας ένας.
Γεια σε όλους!
Είμαι ο Κοκομόνγκ.
Ας κάνουμε και σήμερα μία σπουδαία εφεύρεση.
Γεια, είμαι η ομορφούλα Αρόμι.
Γιατί είμαι τόσο όμορφη;
Τζα! Είμαι ο Κέρο.
Θέλεις να δεις τον καινούργιο μου χορό;
Όλοι οι φίλοι μας είναι εδώ.
Τι θα συμβεί σήμερα;
Ας πάμε στην Ψυγειοχώρα.
Ας τυλιχτούμε όλοι μαζί
Ας μαζευτούμε όλοι μαζί
Ο Κοκομόνγκ μάς καλεί
Ώρα για διασκέδαση
Θα έχει πλάκα
-Ας τυλιχτούμε όλοι μαζί -Γιούπι
-Ας μαζευτούμε όλοι μαζί -Γιούπι
Πιάσε το χέρι του Κοκομόνγκ και τρέξε σαν τον άνεμο
Κοκομόνγκ
Αγαπώ τον Κοκομόνγκ
Σήμερα και αύριο
Ας παίζουμε μαζί κάθε μέρα
-Ας τυλιχτούμε όλοι μαζί -Γιούπι
-Ας μαζευτούμε όλοι μαζί -Γιούπι
Πιάσε το χέρι του Κοκομόνγκ Και τρέξε σαν τον άνεμο
Τρέξε σαν τον άνεμο
Έλα.
Πώς πήγε η δίκη;
Κανένα αποτέλεσμα σήμερα.
Η επόμενη δίκη;
Σε έναν μήνα.
Τι κάνεις με αυτό εδώ;
Δεν καταλαβαίνεις;
Δεν ήθελες ψυχολόγο.
Τι σημασία έχει, αν μπορεί να βοηθήσει το παιδί;
-Μαμά του Γιανγκ-Σέοκ. -Ήρθες;
Ναι.
Μόλις το πιεις, άντε να αλλάξεις με το αβγό.
Εντάξει.
Νερό, σε παρακαλώ.
-Ήρθατε; -Ναι.
Κι εσείς;
Ναι.
Πέρασα όλη τη μέρα με τις αδερφές.
Αδερφές;
Ναι, αδερφές.
Οι γυναίκες τσακώνονται εύκολα και τα βρίσκουν εύκολα.
Μάλιστα.
Ο ρόλος μου είναι σημαντικός, καλύτερα να πάω μέσα.
-Φυσικά. -Αντίο.
Αρόμι.
Κοκομόνγκ.
Φάε πολύ.
Οι ζωγραφιές και οι έπαινοι
δεν θα της ανοίξουν την καρδιά.
Τα παιδιά ηρεμούν με το γέλιο και το εξαντλητικό παιχνίδι.
Είναι 19.000 γουόν την ώρα το κάθε κουστούμι. Νοικιάσατε για δύο ώρες
τέσσερα κουστούμια.
Σύνολο είναι 152.000 γουόν.
Ο βοηθός κοστίζει 10.000 γουόν την ώρα.
Για δύο ώρες είναι 80.000 γουόν.
Αλλά εφόσον βοήθησαν οι κυρίες, είναι 172.000 γουόν.
Δώστε μας 150.000 γουόν.
Γιατί κοστίζει τόσο πολύ;
Είναι για καλό σκοπό.
-Είναι 150.000 γουόν. -Ναι.
Δέχεστε Βίζα;
-Βίζα; -Ναι.
Φυσικά.
Ορίστε.
Πόσο κοστίζει
να δανειστώ αυτό
για σήμερα;
Είναι 70.000 γουόν για μία μέρα.
Για μία εβδομάδα είναι 350.000 γουόν.
-Τότε... -Ναι;
Μπορείτε
να μου κάνετε έκπτωση ή να σας πληρώσω με δόσεις;
-Με δόσεις; -Ναι.
Μια στιγμή.
Αυτό είναι λιγάκι παλιό.
Δεν το χρησιμοποιούμε πολύ.
Και;
Κάντε τη δουλειά σας και μας το επιστρέφετε.
-Σοβαρά; -Ναι, κύριε.
Μη χολοσκάτε, κύριε.
-Σας ευχαριστώ. -Τίποτα.
Σας ευχαριστώ.
Η κόρη μου
βίωσε την ίδια εμπειρία με τη Χόουπ.
Όταν ήταν 16,
αυτοκτόνησε.
Την ίδια χρονιά,
προσπάθησα να αυτοκτονήσω.
Όπως βλέπεις,
μόνο τα πόδια μου έχασα.
Και είμαι ακόμα ζωντανή.
Ο υπεύθυνος για ό,τι συνέβη
είναι ακόμη ζωντανός και ελεύθερος.
Κοιμάσαι καλά;
Δεν φαίνεσαι καλά.
Δεν κοιμάμαι πολύ.
Πέντε μηνών;
Έξι μηνών;
Περιμένω να γεννήσω τον Νοέμβρη.
ΟΙ ΦΙΛΟΙ ΜΟΥ ΠΗΓΑΝ ΣΠΙΤΙ
ΨΥΓΕΙΟ...
ΣΤΗΝ ΨΥΓΕΙΟΧΩΡΑ;
ΠΗΓΑΙΝΕ ΚΙ ΕΣΥ ΣΠΙΤΙ
ΟΙ ΦΙΛΟΙ ΣΟΥ ΣΕ ΠΕΡΙΜΕΝΟΥΝ
Τώρα που η Χόουπ τρώει, θα μειώσουμε τον ορό.
ΟΙ ΦΙΛΟΙ ΣΟΥ ΣΕ ΠΕΡΙΜΕΝΟΥΝ
Τώρα.
Θα σου κάνω μερικές ερωτήσεις.
Κι εσύ θα απαντάς, εντάξει, Χόουπ;
Ωραία.
Ας βάλουμε μία εφόσον απάντησες.
Να βάλω εγώ την πρώτη;
Δεν πολυμιλάς αυτές τις μέρες.
Χόουπ;
Μπορείς να μιλήσεις σήμερα;
Θα ήθελες να βάλεις μία;
Αυτός είναι
ο νυχτερινός ουρανός.
Όταν ο νυχτερινός ουρανός γεμίσει με πεταλούδες,
η Χόουπ θα μπορέσει να ξαναμιλήσει.
Και να κοιμηθεί καλά και πάλι.
Θα μπορεί να λύνει δύσκολα μαθηματικά προβλήματα.
Δεν είναι υπέροχο;
Χόουπ;
Μπορείς να γράψεις;
ΝΑΙ
Χόουπ,
τι ημερομηνία έχουμε;
24 ΑΥΓΟΥΣΤΟΥ
Πολύ σωστά.
Διακοπές για καλοκαίρι.
Σε πόσες μέρες αρχίζει το σχολείο;
Σε τρεις μέρες;
Τι θέλεις να κάνεις όταν αρχίσει το σχολείο;
Μπορώ να πάω στο σχολείο;
Φυσικά.
ΑΥΤΟ ΕΙΝΑΙ ΨΕΜΑ
Γιατί νομίζεις ότι είναι ψέμα;
Γιατί νομίζεις ότι δεν μπορείς να πας;
Ντρέπομαι.
Για τι ντρέπεσαι;
ΓΙΑ ΑΥΤΟ ΠΟΥ ΣΥΝΕΒΗ
Εκείνη τη μέρα;
Δεν θα το πω στους φίλους μου.
Νομίζεις ότι το ξέρουν ή όχι;
Νομίζω ότι το ξέρουν.
Δώσε μου μία.
Να τις πάρω όλες;
Μην αλλάξεις γνώμη.
Πάμε.
Τα λέμε.
Πού θα πεις ότι ήσουν όσο έλειπες;
Σκέφτηκα
να πω ότι πήγα στα ξαδέρφια μου με τους γονείς μου.
Ή ότι πήγαμε ταξίδι.
Αν δεν δώσω καλές εξηγήσεις,
μπορεί να βγουν άσχημες φήμες.
ΚΑΝΟΝΕΣ ΤΗΣ ΤΑΞΗΣ
Τι ήταν αυτό που δεν σου άρεσε
όσο ήσουν άρρωστη;
Που έχανα το σχολείο.
Και που οι γονείς μου δεν μπορούσαν να δουλέψουν.
Που ξόδεψαν τόσο πολλά λεφτά.
ΠΩΣ ΝΑ ΜΙΛΗΣΕΤΕ ΜΕ ΤΗΝ ΚΟΡΗ ΣΑΣ
Ο άντρας ζήτησε να μοιραστούμε την ομπρέλα μου.
Σκέφτηκα απλώς να φύγω.
Αλλά ήταν μούσκεμα, κάτω από τη βροχή
κι εγώ πρέπει να μοιράζομαι.
Οπότε, το έκανα.
Ο κόσμος λέει ότι εγώ φταίω
και κανείς δεν με επαίνεσε που μοιράστηκα.
Να 'μαι.
ΚΟΥΤΙ ΓΙΑ ΔΩΡΕΕΣ
Μπράβο.
Είμαι πτώμα.
Δώσ' το μου.
Μόνο 10.000 γουόν.
Τι θέλεις να κάνεις περισσότερο απ' όλα,
όταν θα φύγεις από το νοσοκομείο;
Να πάω στο σχολείο και να δω τους φίλους μου.
Και να δω το μωρό που θα γεννηθεί.
Αλλά...
δεν θα μπορώ να πάω σχολείο
και ανησυχώ
που είμαι αδιάβαστη.
Όταν γεννηθεί το μωρό, θέλω να το κρατήσω.
Αλλά με αυτό το πράγμα,
φοβάμαι ότι θα γεμίσω το μωρό με έναν σωρό βρομιές.
Κι αν το μωρό είναι τόσο γλυκό
και οι γονείς μου αγαπούν μόνο το μωρό;
ΚΟΙΜΑΜΑΙ. ΕΛΑ ΞΑΝΑ.
Είναι ο Κοκομόνγκ!
Έχεις σκεφτεί ποτέ κάτι τέτοιο;
Να ελπίζεις ότι τα πράγματα θα είναι όπως πριν, όταν θα ξυπνήσεις.
Χθες,
το σκέφτηκα.
Ένιωσα ότι όλα θα ξαναγίνουν όπως πριν όταν θα ξυπνήσω.
Οπότε, πήρα όλα μου τα χάπια.
Και έκανα την προσευχή μου πριν πέσω για ύπνο.
Αλλά όταν ξύπνησα,
δεν είχε αλλάξει τίποτα.
Και πώς αισθάνεσαι, Χόουπ;
Η γιαγιά, όταν ήταν απογοητευμένη, συνήθιζε να λέει
"Θα πεθάνω".
Αλλά τώρα πια
νομίζω ότι καταλαβαίνω τι εννοούσε.
"Θα πεθάνω".
Τι νομίζεις ότι σημαίνει;
Γιατί γεννήθηκα;
Κοίτα, Χόουπ. Δεν είναι όμορφη;
Σβήσε τα κεράκια.
Η ΧΟΟΥΠ ΠΑΕΙ ΣΠΙΤΙ
-Συγχαρητήρια, Χόουπ. -Ευχαριστώ.
Λείπουμε τόσο καιρό από το σπίτι,
έχω άγχος.
Εσύ;
Δεν μπορούμε να μείνουμε εδώ;
Γιατί;
Ανησυχείς που θα πας σπίτι;
Έτοιμος; Τέλειωσες με την πληρωμή;
Ο Γκουάνγκ-Σικ μού δάνεισε το αμάξι του. Πάμε.
Χόουπ;
Θέλεις να κατέβεις μαζί με τον μπαμπά;
Κατεβαίνω πρώτος.
ΚΙΝΔΥΝΟΣ
Τι συμβαίνει; Ανακατεύτηκες;
Σχεδόν φτάσαμε.
Εντάξει;
Μην ανησυχείς, Χόουπ.
Φτάσαμε.
Πάρ' τη μέσα. Γρήγορα.
Χόουπ, πάμε μέσα.
Έτσι μπράβο.
Δεν έγινε τίποτα, Χόουπ.
Δεν πειράζει, Χόουπ.
Γρήγορα μέσα.
Πάμε. Φτάσαμε στο σπίτι.
Είναι όλα μια χαρά. Είμαστε σπίτι.
ΓΙΑ ΤΗ ΧΟΟΥΠ
Γιανγκ-Σέοκ, ήρθες για τη Χόουπ;
Γύρισε η Χόουπ σπίτι;
Φυσικά.
Θέλεις να τη δεις;
Όχι,
απλώς περνούσα και αναρωτήθηκα...
Έμαθα
ότι δεν παίζεις μαζί της επειδή είπε ότι έχεις μεγάλη μούρη.
Ρε φίλε...
Ποιος τα λέει αυτά;
Η μαμά της Χόουπ.
Θα τρελαθώ.
Γιατί;
Τι συμβαίνει;
Ήρθα για να πάμε μαζί στο σχολείο εκείνη τη μέρα.
Αν είχαμε πάει μαζί,
τίποτα δεν θα είχε συμβεί.
Τι έπαθες, αγόρι μου;
Δεν πειράζει.
Μην κλαις.
Δεν πειράζει.
Θέλεις καμιά καραμέλα;
Πάμε μέσα.
"Χαιρετάμε τους δασκάλους με σεβασμό.
Δεν τρέχουμε στους διαδρόμους.
Παράδοση εργασίας στη λογοτεχνία μέχρι αύριο.
Έντυπο συγκατάθεσης για εξωσχολικές δραστηριότητες".
Μπορώ να την πάω εγώ.
Το μωρό είναι έτοιμο να ξεπεταχτεί. Θα την πάω εγώ.
Να βάλουμε κι αυτό εδώ.
Ωραία.
Δεν είναι πολύ μακριά.
Μαμά, θέλω να πάω με τη Χόουπ.
Το άκουσες αυτό;
Το άκουσες;
Εντάξει, λοιπόν.
Είμαστε ντυμένες κι έτοιμες.
Μπράβο το κορίτσι.
Πανέτοιμη.
Μαμά, ο ήχος που κάνει είναι πολύ δυνατός.
Κι ανησυχείς γι' αυτό;
Αν ο σάκος κολοστομίας πέσει ποτέ ή έχει διαρροή,
να μου τηλεφωνήσετε.
Βεβαίως.
Θα μπορούσε να αποφευχθεί η άμεση επαφή
με άντρες δασκάλους;
Συγγνώμη για την ταλαιπωρία.
Οι δάσκαλοι θα είναι προσεκτικοί.
Μην ανησυχείτε.
Πιστεύετε
ότι τα παιδιά θα την κοροϊδεύουν;
Με τόσα που κάνετε,
όλοι θα είναι καλοί μαζί της.
Θα έρθω πιο ευπρεπώς ντυμένος την επόμενη φορά.
Με συγχωρείτε.
Γεια σας.
Φεύγω.
Κι αν ξανάρθει ο κακός άντρας;
Φοβάμαι. Ελπίζω να τιμωρηθεί.
Δεν έχεις ρεπό σήμερα;
Όχι.
Δεν πήγε η Χόουπ σχολείο;
Δεν σου είπα;
Θα πάμε στην ψυχολόγο σήμερα.
Ναι, σωστά.
Κάνε υπομονή.
Λέει
ότι η Χόουπ καλυτερεύει.
Είμαι εντάξει.
Πώς είναι ο πατέρας της Χόουπ;
Φεύγει προτού σηκωθεί η Χόουπ.
Τον λυπάμαι πολύ.
Ανησυχείς για αυτόν,
είσαι πολύ καλύτερα.
Απ' όλα τα παιδιά του κόσμου,
γιατί συνέβη αυτό στο κοριτσάκι μας;
Εύχομαι να συμβεί το ίδιο σε όλα τα παιδιά του κόσμου.
Ώστε η Χόουπ να μην είναι κάτι ξεχωριστό
και να μην πονάει άλλο.
Και;
Όταν κάνω αυτήν τη σκέψη,
νιώθω άσχημα για το μωρό.
Το έπαθε αυτό η Χόουπ επειδή εγώ τρέφω τόση κακία μέσα μου.
Αυτό νομίζω.
Όταν καθαρίζω τον σάκο της,
αναρωτιέμαι πότε θα τελειώσουν όλα.
Η γιαγιά της ζούσε με εσάς;
Ναι.
Η μαμά μου ζούσε μαζί μας, μέχρι πέρσι που πέθανε.
Έλεγε
"Θα πεθάνω" όλη την ώρα;
Πώς το ξέρετε;
Το έλεγε όταν άλλαζε θέση,
εξαιτίας της αρθρίτιδάς της.
Όταν ρώτησα τη Χόουπ τι νόμιζε ότι σήμαινε αυτό,
το σκέφτηκε για λίγο
και είπε ότι σήμαινε
"Γιατί γεννήθηκα;"
Γεια, Γιανγκ-Σέοκ.
Η Χόουπ δεν περπατάει γρήγορα, οπότε θα είσαι ένα βήμα πίσω της, εντάξει;
-Εντάξει. -Ωραία.
Μπορώ να πάω και μόνη μου.
Θα περπατάω από πίσω σου.
Μην έρθεις κοντά μου.
Εντάξει. Ξεκίνα πρώτη.
Τα λέμε μετά.
Ευχαριστώ, Γιανγκ-Σέοκ.
Πού πας πάλι; Έλα να φας μεσημεριανό.
Επιστρέφω.
Πού πας;
Κάπου.
Χόουπ;
Τι έχεις μέσα στην τσάντα;
Γιατί θες να μάθεις;
Θέλετε καραμέλες;
-Ναι. -Κι εγώ.
Πρέπει να γυρίσω σπίτι. Γεια.
Τα λέμε αύριο.
Χόουπ!
Αυτός εδώ ο Κοκομόνγκ,
είναι το καινούργιο σου φιλαράκι;
Είναι αγόρι ή κορίτσι;
Δεν έχω ιδέα.
Είναι απλώς Κοκομόνγκ.
Χόουπ;
Θέλω μόνο να σου πω...
Μην αρρωστήσεις.
Με συγχωρείς για πριν.
Είμαστε ακόμα φίλοι, ε;
Ναι.
Τα λέμε αύριο.
Κοκομόνγκ!
Είσαι...
ο μπαμπάς;
Ο μπαμπάς δεν είσαι;
Απάντησέ μου.
Εξαιτίας μου
δεν μιλάς;
Επειδή δεν σου μιλούσα;
Δεν ζεσταίνεσαι;
Πάμε σπίτι.
-Γύρισα. -Γεια σου, Χόουπ.
Θεούλη μου!
Τι είναι αυτό;
Είναι ο μπαμπάς.
Τι στο καλό! Τι κάνεις εκεί μέσα;
Ο κύριος Ντονγκ-Χουν Ιμ;
Έχετε συστημένο.
ΚΛΗΤΕΥΣΗ ΓΙΑ ΤΗ ΧΟΟΥΠ ΙΜ
Γιατί...
πρέπει η Χόουπ να καταθέσει;
Η υπεράσπιση κατέθεσε ως αποδεικτικό στοιχείο το ψυχολογικό ιστορικό της Χόουπ.
Ο δικαστής είπε ότι το βίντεο της κατάθεσης δεν είναι αξιόπιστο.
Αυτό...
θα τη διαλύσει.
Και πάλι,
αν δεν καταθέσει τώρα,
ίσως είναι χειρότερα.
Το παμπόνηρο κάθαρμα
ισχυρίζεται σωματική και νοητική αδυναμία.
Τι;
Υπέβαλε αιτήματα δηλώνοντας
ότι δεν θυμάται όταν είναι μεθυσμένος.
Αν του αναγνωριστεί αυτό,
θα φάει το πολύ 15 χρόνια ή θα βγει σε οχτώ-εννιά χρόνια.
Σκεφτείτε το.
Αν η Χόουπ δώσει κατάθεση ενώπιον του δικαστή,
θα τον στριμώξουμε.
ΣΩΦΡΟΝΙΣΤΙΚΟ ΚΑΤΑΣΤΗΜΑ
Έστειλες
τρία αιτήματα;
Ναι.
Δεν το θυμάμαι.
Είμαι κι εγώ ράκος.
Μετά από όσα έκανες,
πώς γίνεται να μη θυμάσαι;
Κάθε φορά που πίνω, δεν μπορώ να θυμηθώ.
Με εξαναγκάζουν να θυμηθώ,
με πιάνει πονοκέφαλος.
Πονοκέφαλος;
Αν όντως το έκανα, μου αξίζει να πεθάνω.
Όποιος κάνει κάτι τέτοιο σε ένα παιδί δεν είναι άνθρωπος, αλλά ζώο.
Ήρθες για συμβιβασμό;
Για συμβιβασμό;
Μακάρι να μπορούσαμε να έρθουμε σε συμβιβασμό.
Αλλά δεν έχω τίποτα.
Αν βγω από δω σύντομα, ίσως μπορέσω να βγάλω λεφτά.
Καταλαβαίνεις τι εννοώ;
Πήγες εκεί.
Το θυμάσαι.
Ξέρεις την κόρη μου.
Λες να σε αφήσω, καθίκι;
Να 'σαι ευγενικός.
Αναρωτιόμουν γιατί ήταν τόσο αγενής.
Θα πήρε από τον μπαμπά της.
Σκέψου λογικά.
Πόσο καιρό νομίζεις ότι θα βρίσκομαι εδώ;
Κάποια μέρα θα βγω.
Και λοιπόν;
Τι θα κάνεις;
Βγες έξω, παλιοτόμαρο!
Έλα εδώ.
Η γυναίκα μου είπε
ότι εύχεται να συμβεί το ίδιο
σε όλα τα παιδιά.
Σκέφτηκα
ότι ήταν μεγάλη κακία.
Αλλά τώρα συμφωνώ.
Ξέρω πώς νιώθεις.
Δεν ξέρεις.
Δεν το πέρασες.
Ντονγκ-Χουν;
Μπορείς να το δεις αλλιώς;
Σαν να ήταν ατύχημα;
Σαν να περπατούσε μια μέρα
και να τη χτύπησε ένα αμάξι.
Ένα ατύχημα.
Τι;
Ατύχημα;
Σκέψου το έτσι,
για να μπορέσετε να προχωρήσετε.
Σταμάτα το αμάξι.
Ντονγκ-Χουν;
Σταμάτα το αμάξι.
Ρε φίλε...
Για το παιδί σου, θα ήταν ατύχημα;
Θέλω να περπατήσω.
Μήπως...
μου έχεις κάνει ασφάλεια;
Τι ασφάλεια;
Ασφάλεια ζωής;
Κάτι τέτοιο.
Δεν έχω σκοπό ούτε λεφτά για ασφάλεια.
Μια ζωή θα δουλεύω σαν σκυλί.
Σε δέκα χρόνια, πόσο θα 'ναι η Χόουπ;
Γιατί;
Το καθίκι ίσως βγει σε εννιά χρόνια.
Αυτό είναι παράλογο.
Η Χόουπ ούτε 20 δεν θα 'ναι.
Αν η δίκη δεν πάει καλά,
θα τον κανονίσω με τον τρόπο μου.
Θα τον σκοτώσεις ή κάτι τέτοιο;
Γιατί όχι;
Θα μπορούσα.
Εφόσον η υπεράσπιση αμφισβήτησε το βίντεο της κατάθεσης του θύματος,
καλώ τη Χόουπ Ιμ.
Χόουπ;
Ξέρεις γιατί είσαι εδώ;
Γιατί ήρθες;
Για να τιμωρηθεί ο κακός άντρας.
Θυμάσαι το βίντεο που τράβηξε η αστυνομία στο νοσοκομείο;
Ναι.
Πρέπει να πονούσες πολύ τότε.
Ναι.
Αλλά το θυμάσαι;
Ναι.
Είδες φωτογραφίες
και έδειξες τον κακό άντρα.
Μπορείς να το ξανακάνεις;
Σήκωσε το χέρι σου όταν εμφανιστεί η φωτογραφία του.
Εντάξει.
Χόουπ;
Αυτός είναι;
Δεν έχω άλλη ερώτηση.
Χόουπ;
Εκείνη τη μέρα,
μπορείς να μου πεις πώς μύριζε ο άντρας;
Μύριζε τσιγάρο;
Αλκοόλ;
Ναι.
Πόσο;
Μύριζε πολύ;
Δεν έχω άλλη ερώτηση.
Ο κατηγορούμενος δεν μπόρεσε να αποδείξει ότι έχασε τα παπούτσια και το γιλέκο του.
Το αίμα του θύματος βρέθηκε στα παπούτσια και στο γιλέκο του κατηγορούμενου.
Τα αποτυπώματά του βρέθηκαν στον τόπο του εγκλήματος.
Δεν πήγα ποτέ εκεί.
Όλα τα στοιχεία υποδεικνύουν εσάς.
Παρότι η ανάμνηση είναι οδυνηρή,
το θύμα σάς αναγνώρισε.
Χόουπ;
Είσαι καλά;
Σας ξαναρωτώ.
Δεν το θυμάστε;
Αλήθεια πήγα εκεί;
Αποδέχεστε τις κατηγορίες;
Εγώ το έκανα;
Αν το έκανα,
μου αξίζει να πεθάνω.
Θα δεχτώ την τιμωρία.
Όμως...
Αλήθεια, δεν θυμάμαι τίποτα.
Υποβάλλω αποδεικτικά στοιχεία
για τον εθισμό του κατηγορούμενου στο αλκοόλ.
Κατηγορούμενε,
τι έχετε να πείτε;
Πραγματικά δεν θυμάμαι τίποτα.
Είμαι αθώος.
Τελειώσατε;
Όχι, κύριε.
Κύριε δικαστά,
δεν το έκανα.
Ήμουν πολύ μεθυσμένος.
Δεν θυμάμαι τίποτα.
Είναι πιθανό να μην το έκανα!
Είμαι αθώος.
Κατηγορούμαι άδικα.
Υπόθεση σεξουαλικής κακοποίησης
2012-211.
Ετυμηγορία.
Ο Τζονγκ-Σουλ Τσόι
κακοποίησε βάναυσα μια οκτάχρονη.
Πήγε να τη στραγγαλίσει και τη βίασε.
Η κακοποίηση είναι αδίστακτη σε σημείο βασανισμού.
Ως αποτέλεσμα,
το θύμα τραυματίστηκε
και απέκτησε μόνιμη αναπηρία.
Το θύμα και η οικογένειά του στιγματίστηκαν για πάντα.
Επιπλέον, εφόσον έχει προβεί σε πράξη ασέλγειας ξανά στο παρελθόν,
θα τιμωρηθεί.
Σωστά.
Ωστόσο,
βρισκόταν σε κατάσταση μέθης
και η κατάστασή του αυτή αναγνωρίζεται.
Ο κατηγορούμενος Τσόι,
βάσει του νόμου περί σεξουαλικής κακοποίησης,
άρθρο 9,
άρθρο 7
και άρθρο 14,
καταδικάζεται σε 12 χρόνια φυλάκιση.
Μόνο 12 χρόνια.
Πληροφορίες για τον κατηγορούμενο
θα δημοσιεύονται για πέντε χρόνια.
Το αίτημα για αποζημίωση του θύματος
απορρίπτεται.
Πώς είναι δυνατόν;
Περιμένετε!
Επιείκεια επειδή ήταν μεθυσμένος;
Τότε να οδηγούμε μεθυσμένοι!
Λάθος η οδήγηση υπό επήρεια αλκοόλ, μα δείχνετε επιείκεια σε απόπειρα φόνου!
Δίκη το λέτε εσείς αυτό;
Ένα παιδί παραλίγο να πεθάνει.
Είναι το παιδί μας.
Είμαι εδώ και ο μπαμπάς της είναι εδώ.
Και ο υπεύθυνος είναι εδώ.
Υπάρχουν και αποδείξεις.
Αλλά μόνο 12 χρόνια;
Να επιβληθεί η τάξη.
Ξέρετε πόσων χρονών θα είναι
σε μόνο 12 χρόνια;
Μπαμπά!
Μπαμπά,
πάμε σπίτι.
Πάμε σπίτι, σε παρακαλώ.
Πάμε σπίτι.
Να πάρει.
Πάμε στο σπίτι.
Σήκω.
Πάμε σπίτι.
Να τος.
Για δες!
Τι μεγάλο αγόρι!
-Μπαμπά; -Ναι;
Κι αυτός έχει μεγάλη μούρη.
Οι άντρες πρέπει να έχουν μεγάλα κεφάλια.
Αλλά όχι τόσο μεγάλα όσο το δικό σου.
Φαίνεται ότι θα γίνει μεγάλο.
Ποιος του έδωσε όνομα;
Εγώ έδωσα όνομα στη Χόουπ.
Η Μι-Χι σε εκείνον.
Πώς τον λένε;
Χάπι.
Χάπι Ιμ;
Ναι. Χάπι Ιμ.
-Χάπι; -Κοίτα εδώ.
Μας κοιτάει.
-Δεν είναι έξυπνος; -Χαζέ.
Ο πιο μοναχικός είναι ο πιο καλοσυνάτος. Ο πιο λυπημένος χαμογελάει πιο πλατιά,
γιατί δεν θέλει οι άλλοι να νιώσουν τον ίδιο πόνο.
- Άγνωστος -
Σήμερα ένιωσα ότι ήθελα να πάω σπίτι
και έφυγα μετά τη δεύτερη ώρα.
Οι φίλοι μου μπορεί να σκέφτηκαν ότι ήταν παράξενο.
Τι να τους πω τη Δευτέρα;
Με απασχολεί αυτό.
Μακάρι να μην ήμουν άρρωστη.
Ρίξ' τη στην τρίτη βάση!
Πιάσ' τον!
Δούλευες όλη νύχτα.
Δεν κοιμάσαι;
Θα δω αυτό και θα κοιμηθώ.
Φωνάζεις σε αγώνα που προβάλλεται σε επανάληψη.
Θα με κάνουν να νυστάξω.
Έφτιαξα ένα αεροπλάνο σήμερα.
Το έφτιαξα για τον αδερφό μου.
Φαίνεται τέλειο.
Είμαι καλή στο να φτιάχνω
και να επισκευάζω πράγματα, όπως ο μπαμπάς.
Αν ο βλάκας δεν έκανε λάθος, θα είχε τελειώσει.
Φόρτσα Λότε.
Παράτα τους Λότε.
Τι; Αφού κερδίζουν.
Έχασαν, όμως, 7-8.
Γιατί μου το είπες;
Έπρεπε να μου το πεις τώρα;
Μου 'φυγε ο ύπνος τώρα.
Η γέννησή σου είναι θείο δώρο.
Υποτιτλισμός: Δέσποινα Πασσαλή